TUKUY imapas allillan kaqtinqa kusisqan kausanchis, sinchi llakikuy kaqtinmi ichaqa mayninpiqa wañuytaraq munanchis.\nEjemplopaq, Estados Unidosmanta Sally * sutiyoqmi sinchi jatun wayra kasqanwan tukuy kaqninta chinkachipuran. Paymi nin: “Manañan kaytaqa aguantaymanñachu, manañan kallpaypas kanñachu”, nispa.\nPipas familianchismanta wañukapuqtinqa sinchi sonqo nanaymi. Australiamanta Janet nin: “Iskaynin waway wañupuqtinqa kausayniyqa manan kausayñachu karan, chaymi Diosmanta mañakurani: ‘Diosniy, ¡manan atiniñachu aguantayta! Wañukapullaymanña aswanpas’”, nispa.\nDanielqa sinchi sonqo k’irisqan tarikuran esposan jujwan engañaqtin. Paymi nin: “Esposay jujwan engañawasqanta willawaqtinqa cuchillowanpas sonqoyta k’iriruwanman jinataraqmi sientekurani. Sinchitan sonqoy nanawaran cuchillowanpas kuchu-kuchutapas ruwaruwanman jinataraq”, nispa.\nKay revistan yanapasunki kaykunapi tarikuqtiyki\nÑaupaqtaqa yachasun iman yanapanman desgraciakunapi tarikuqkunata chaymanta.\n^ párr. 3 Kay revistapiqa wakin sutikunan cambiasqa kashan.\nDesgraciakuna pasaqtinqa Biblian yanapawasunman aguantananchispaq.